En middelsstor, avlang, blålig metallisk skinnende bladbille. Hannen kjennes lett på at det første leddet på bakføttene er utvidet, nærmest dråpeformet. Antennene er tynne og rundt halvparten så lange som kroppen. Fasettøynene er utstående, men ikke spesielt store. Pronotum er rektangulært, en del bredere enn langt, uten avsatt rabd ved roten, i den bakre delen grovt og kraftig punktert. Dekkvingene er ganske grovt punkterte.